Դրեզդենի արվեստի պետական հավաքածու

Դրեզդենի արվեստի պետական հավաքածու (, (ˈʃtaːtlɪçə ˈkʊnstˌzamlʊŋən ˈdʁeːzdən)), մշակութային հաստատություն Գերմանիայի Դրեզդեն քաղաքում, պատկանում է Սաքսոնիա մարզին։ Այն աշխարհի ամենահայտնի և ամենահին թանգարանային հաստատություններից մեկն է, որը ձևավորվել է 16-րդ դարում սաքսոնական ընտրողների հավաքածուներից։

Այսօր Դրեզդենի արվեստի պետական հավաքածուն բաղկացած է տասներկու թանգարաններից, որոնց մեծ մասը տեղակայված է Դրեզդենի դղյակում, Ցվինգերում և Ալբերտինումում։

Պատմություն 
Դրեզդենի արվեստի պետական հավաքածուին պատկանող թանգարանները ձևավորել են սաքսոնական ընտրողների հավաքածուներից, որոնցից մի քանիսը նաև եղել են Լեհաստանի թագավորներ։ Պատմական աղբյուրները ցույց են տալիս, որ Սաքսոնիայի ընտրող Օգոստոսի 1-ը 1560 թվականին հիմնադրել է ընտրական Կունստկամմերը (բառացիորեն` «արվեստի պալատ»)` Դրեզդենի ամրոցում տեղակայված արվեստի հավաքածուն։ Օգոստոս II Հզորը և նրա որդին` Օգոստոս III-ը, արվեստի հովանավորներ ու գիտակներ էին։ Նրանք իրենց արվեստի հավաքածուները մշակել են համակարգված ձևով. այդ գործընթացում նրանք հիմք են ստեղծել Դրեզդենի արվեստի պետական հավաքածու ոչ միայն արտակարգ գլուխգործոցների համար, այլև այդ գործերը մատչելի են դարձրել իրենց ժամանակաշրջանում շրջանակ ընտրելու համար։

2009 թվականի հունվարի 1-ից Դրեզդենի արվեստի պետական հավաքածուն համարվում է պետական ձեռնարկություն։ Ասոցիացիան ներառում է տասներկու թանգարան, որոնք գործում են ինքնուրույն իրենց հավաքածուի շրջանակներում, տեղակայված են տարբեր հաստատություններում։

Թանգարաններ 
Տասներկու թանգարանները, որոնք ներառված են Դրեզդենի արվեստի պետական հավաքածուում`

Գեղանկարների ցուցասրահներ 
 Դրեզդենի պատկերասրահ (Հին վարպետների պատկերասրահ), Ցվինգեր
 Նոր վարպետների պատկերասրահ, Ալբերտինում
 Փորագրությունների գրասենյակ (Տպագրությունների, գծանկարների և լուսանկարների հավաքածու), Դրեզդենի դղյակ

Պատկերասրահներ 
 Կանաչ հավաքածու, պատմական և նոր կանաչ հավաքածուի հետ միասին, Դրեզդենի դղյակ
 Ֆիզիկա-մաթեմատիկական սրահ (Մաթեմատիկական և ֆիզիկական գործիքների թագավորական կաբինետ), Ցվինգեր (ձախ թև)
 Դրեզդենի զինանոց, Թուրքական կաբինետի հետ միասին, Դրեզդենի դղյակ
 Դրեզդենի ճենապակիների հավաքածու, Ցվինգեր (Glockenspielpavillon)
 Դրամագիտության և մետաղադրամների կաբինետ, Դրեզդենի դղյակ
 Քանդակների հավաքածու, Ալբերտինում
 Արվեստի և արհեստների թանգարան, Պիլնիցի ամրոց

Ազգագրական թանգարաններ 
 Պետական ազգագրական հավաքածուներ` Ճապոնացիների պալատի Դրեզդենի ազգագրության թանգարանի, Լայպցիգի ազգագրության թանգարանի և Հերնհուտի պետական ազգագրական թանգարանի հետ միասին
 Սաքսոնյան ժողովրդական արվեստի թանգարան և տիկնիկային թատրոնի հավաքածու, Jägerhof

Մյուս հաստատությունները, ինչպիսիք են Արվեստի գրադարանը, Արվեստի հիմնադրամը և Գերհարդ Ռիխտեր արխիվը, նույնպես պատկանում են Դրեզդենի արվեստի պետական հավաքածուին։

Տնօրեններ 
 Մաքս Սեյդեվից` 1955–1968
 Մանֆրեդ Բախման` 1968–1989
 Վերներ Շմիդտ` 1990–1997
 Սիբիլ Էբերտ-Շիֆերեր` 1998–2001
 Մարտին Ռոթ` 2001–2011
 Հարթվիգ Ֆիշեր` 2012, մարտ - 2016
 Մարիոն Ակերման` 2016, նոյեմբեր

Տեղանքներ 
Դրեզդենի արվեստի պետական հավաքածուի թանգարանները տեղակայված են վեց շենքերում, բացառությամբ Պիլնից ամրոցի։ Դրանք բոլորը տեղակայված են Դրեզդենի պատմական կենտրոնում։

Դրեզդենի դղյակում են տեղակայված պատմական Կանաչ հավաքածուն և Նոր կանաչ հավաքածուն, Դրամագիտության կաբինետը, Տպագրությունների, գծանկարների և լուսանկարների հավաքածուն (Kupferstich-Kabinett), Դրեզդենի զինանոցը (Rüstkammer)` Թուրքական կաբինետի (Türckische Cammer) հետ միասին։

Ցվինգերի պալատում են գտնվում Դրեզդենի պատկերասրահը (Հին վարպետների պատկերասրահը, Gemäldegalerie Alte Meister), Դրեզդենի ճենապակիների հավաքածուն (Porzellansammlung), Ֆիզիկա-մաթեմատիկական սրահը (Մաթեմատիկական և ֆիզիկական գործիքների թագավորական կաբինետ, Mathematisch-Physikalischer Salon):

Ալբերտինումում են գտնվում Նոր վարպետների պատկերասրահ (Galerie Neue Meister) և Քանդակների հավաքածուն (Skulpturensammlung):

Պիլնիցի ամրոցում են գտնվում Արվեստի և արհեստների թանգարանը (Kunstgewerbemuseum) և Ճապոնացիների պալատը Դրեզդեն ազգագրական թանգարանով (Museum für Völkerkunde): Սաքսոնյան ժողովրդական արվեստի թանգարանն ու տիկնիկային թատրոնի հավաքածուն (Museum für Sächsische Volkskunst and Puppentheatersammlung) գտնվում է Jägerhof in Dresden-Neustadt-ում։

Ընթացիկ կարգավիճակ 
Դրեզդենի արվեստի պետական հավաքածուն պատկանում է Սաքսոնիայի մարզին։ Այն հանդիսանում է Konferenz Nationaler Kultureinrichtungen-ի անդամ, որը նախկին Արևելյան Գերմանիայի ավելի քան քսան մշակութային հաստատությունների միություն է։

Պատկերասրահ

Ծանոթագրություններ

Արտաքին հղումներ 
 Official website of the Staatliche Kunstsammlungen Dresden
 Virtual Tour of the Historic Green Vault, Turkish Chamber, Porcelain Collection, Old Masters Painting Gallery (English version upper right)

Դրեզդենի թանգարաններ
Գերմանիայի պատկերասրահներ
1560 հիմնադրված թանգարաններ